 "బ్రాహ్మలమని, ఆచార సంపన్నులమని, త్రికాల సంధ్యలూ, నిత్యాగ్నిహోమాలు చేస్తామనీ అహంకారం జీర్ణించుకుపోయిన ఇంట్లో పుట్టిన పిల్ల భ్రమరాంబిక. ఆ అహంభావం ఒక పాలు ఎక్కువే ఆమె తలకు ఎక్కిందని ఈ రోజు నాకర్ధమైంది. చినబాబూ! ఇకామె మాటలుగాని, చేతలుగాని పట్టించుకోవాల్సిన అవసరం లేదు. మీ మనసు నుండి ఆ విషయం చెరిపివేయండి" ధర్మలింగం తిరిగి వచ్చి వికీతో అన్న మాటలివి.

 ఆయన సలహా విన్నాక వికీ నుండి ఒక నిట్టూర్పు వెలువడింది. సున్నితమైన మనసులో ఏదైనా ఒకటి నాటితే చెరపడం అంత సులభం కాదని ఈయనకు తెలియదు. ఏమైనా ఇక బాధపడను. భ్రమర అపార్ధం తొలగించేందుకైనా తను కొన్నాళ్ళపాటు ఇక్కడే వుండిపోతాడు.

 వికీ లేచి హుషారుగా కూని రాగం తీస్తూ డ్రెస్ మార్చుకోసాగాడు. 

 "ఎక్కడికో బయల్దేరుతున్నారు? మళ్ళీ గుడి దగ్గరికేనా" 

 "కాదు! అలా అలా తిరిగి వస్తాను" 

 "కారులో వెళ్ళండి! వాకింగ్ మాత్రం వద్దు"

 మౌనంగా తలూగించాడు వికీ.

 క్రిందికి దిగి కారులో కూర్చోబోతూ చూసేసరికి అప్పటికే రాంసింగ్ బాక్ సీటులో కూర్చొని కనిపించాడు.

 వికీ ముఖంలో అసహనం ఒక్క క్షణం కదిలి మాయమైంది. బాడీగార్డ్స్ ని తన క్షేమం కోసమే కదా ధర్మలింగం పెట్టింది అని సరిపుచ్చుకొన్నాడు.

 వికీ స్టీరింగ్ అందుకోగానే రివ్వున పరుగుతీసింది.

 ప్యాలెస్ 'గంధర్వ' నుండి రెండు కిలోమీటర్ల దూరంలో గుట్టల మధ్య నిర్మింపబడిన గెస్ట్ హౌస్ కృష్ణమహల్ వరకు తారురోడ్డు వేయబడింది తారురోడ్డు మీద మెత్తగా దూసుకుపోతోంది నల్లటి ఫియట్ కారు.

 చుట్టూ కొండలు, పెద్ద పెద్ద బండరాళ్ళు మధ్యన మొలిచిన వృక్షాలూ అల్లిబిల్లిగా అల్లుకొన్న అడవి లతలూ, చక్కటి ప్రకృతి మధ్యన ప్రకృతి సహజత్వం ఏమాత్రం దెబ్బతినకుండా కట్టబడింది ఆ బంగళా. అడుగడుగునా ముగ్ధపరిచేట్టుగా వుంటుంది పాలరాతితో కట్టబడిన ఆ బంగళా.

 చాలా రోజులుగా ఆ బంగళాని ఎవరూ వాడుకోకపోయినా పనివాళ్ళ చేత నిత్యం శుభ్రపర్చబడుతూ వుంటుంది! బంగళా చుట్టూ వున్న తోటని కళకళలాడించడంలో తోటమాలి ఏమాత్రం అశ్రద్ధ చూపడం లేదని తెలిసిపోతుంది తోటని చూడగానే.

 కారు అల్లంత దూరంలో వుండగానే చూశాడు గెస్ట్ హౌస్ వాచ్ మెన్య. కారు లోపలికి రావడానికి సిద్దంగా గేటు తెరిచి వుంచాడు.

 కారు తిన్నగా లోపలికి దూసుకువచ్చి గెస్ట్ హౌస్ ముందు ఆగింది.

 వాచ్ మెన్ కారు తలుపు తీయడానికి పరిగెత్తుకు వచ్చేలోగానే వికీ దిగాడు గెస్ట్ హౌస్, మెట్లమీద నిలబడి చుట్టూ పరిసరాలని, తోటనీ కొద్ది నిమిషాలపాటు వీక్షించిన వికీ, "ఇక్కడి నుండి కనిపించే దృశ్యం చాలా అద్భుతంగా వుంది" అన్నాడు.

 అప్పటికే తలుపు తాళం తీసివచ్చిన వాచ్ మేన్ "దొరవారి చేత నియమింపబడిన ఇద్దరు ఇంజనీర్లు అహోరాత్రులు శ్రమించి రూపకల్పన గావించిన బంగళా ఇది. అద్భుతంగా వుండక ఏమౌతుంది? లోపలికి రండి. చినబాబుగారూ చూడండి." వినయంగా ఒక్కోగది తిప్పి చూపసాగాడు.

 గోడలు పాలరాతి పలకలతో తళతళలాడిపోతున్నాయి. గది మూలలకు అపురూప కళాఖండాలనదగిన పాలరాతి, కంచువిగ్రాలు అలంకరించి వున్నాయి. అతి ఖరీదైన షాండియర్లు, గోడలకి అతివిలువైన తైలవర్ణ చిత్రాలు, బంగళా చుట్టు ప్రత్యేక శ్రద్ధతో పెంచబడిన తోట.... తండ్రి వుత్తమాభిరుచికి చక్కని నిదర్శనంగా ఓవైపు కనిపిస్తూంటే.....

 ఆయన హయాంలో గానాబజానా జరిగే హాలు, ఎందరో అతివల జీవితాలు చిదిమివేయబడిన శయ్యామందిరం. వికీలో క్రోధావేశాన్ని రెచ్చగొట్టాయి. స్త్రీలపట్ల ఆయన కాముకతకు దర్పణం పడుతున్నట్టుగా శయనమందిరంలోనూ, సంగీత నృత్యాలు సలిపే హాలులోనూ, నగ్న, అర్ధనగ్న చిత్రాలు గోడల్ని అలంకరించి వున్నాయి. ఆయన గొప్ప సంగీత ప్రియుడని చెప్పడానికన్నట్టు వివిధ వాయిద్యాలు చక్కగా ముసుగులు కప్పుకొని వున్నాయి.

 ఆ చిత్రాల్ని తీసి నేలకు కొట్టి, ఆ వాయిద్యాల్ని ధ్వంసం చేసి, శయ్యామందిరంలో హంసతూలికా తల్పాన్ని చింపి ప్రోగులుపెట్టి, అసలు ఈగెస్ట్ హౌస్ నే డైనమేట్లు పెట్టి ప్రేలిస్తే తప్ప తండ్రి రసిక చరిత్రకు తెరపడి తనని నీడలా వెన్నాడ్డం మానేస్తుందేమో అనిపించిందొక్క క్షణం వికీకి.

 తన పిచ్చిగాని అవి నాశనం చేసినంతమాత్రాన భ్రమర తనని పవిత్రుడిగా ఒప్పుకొంటుందా? తండ్రి తాతల హీనచరిత్ర నీడై తనని వెంటాడ్డం మానేస్తుందా?

 గెస్ట్ హౌస్ లో ఎక్కువసేపు ఉండలేనట్టుగా బయటికి వచ్చేశాడు వికీ.

 తోటమాలి చక్కగా తయారుచేసిన పూలగుత్తిని వికీ చేతికందించి, నమస్కరించాడు వినయంగా. 

 "థాంక్యూ" స్నిగ్ధంగా నవ్వాడు వికీ. పూలగుత్తిలోని పువ్వుల్ని గాఢంగా వాసన చూసి, "ఓ! లవ్లీ!" అన్నాడు మురిసిపోతున్నట్టుగా.

 కాస్సేపు తోటలో తిరిగి వచ్చి , గార్డెన్ చెయిర్ లో కాస్సేపు విశ్రాంతి తీసుకొని తిరిగి కారెక్కాడు వికీ.

 అప్పటికి చీకట్లు బాగా ముసిరాయి

                                 * * *
 "brahmalamani, aachaara sampannulamani, trikaala sandhyaluu, nityagnihomalu chestamani ahankaram jeerninchukupoyina intlo puttina pilla bhramarambika. aa ahambhavam oka paalu ekkuve aame talaku ekkindani ee roju naakardhamaindi. chinababu! ikame maatalugaani, chetalugaani pattinchukovaalsina avasaram ledu. mee manasu nundi aa vishayam cheripiveyandi" dharmalingam tirigi vachi vikeetho anna matalivi.

 aayana salaha vinnaka vikee nundi oka nittoorpu veluvadindi. sunnitamaina manasulo edaina okati naatithe cherapadam anta sulabham kaadani eeyanaku teliyadu. emaina ika baadhapadanu. bhramara apaardham tolaginchendukainaa tanu konnallapatu ikkade vundipotaadu.

 vikee lechi husharuga kuuni raagam teestuu dress marchukosagadu. 

 "ekkadiko bayalderutunnaru? mallee gudi daggarikena" 

 "kaadu! alaa alaa tirigi vastaanu" 

 "kaarulo vellandi! wacking maatram vaddu"

 mounamgaa taluginchaadu vikee.

 krindiki digi kaarulo kuurchobothu chusesariki appatike ramsing back seetulo kuurchoni kanipinchaadu.

 vikee mukhamlo asahanam okka kshanam kadili maayamaindi. badigards ni tana kshemam kosame kada dharmalingam pettindi ani saripuchukonnadu.

 vikee steering andukogaane rivvuna paruguteesindi.

 pales 'gandharva' nundi rendu kilometerla dooramlo guttala madhya nirmimpabadina gest hous krishnamahal varaku taruroddu veyabadindi taruroddu meeda mettagaa doosukupotondi nallati fiat kaaru.

 chuttu kondalu, pedda pedda bandaraallu madhyana molichina vrukshaaluu allibilliga allukonna adavi lataluu, chakkati prakruti madhyana prakruti sahajatvam ematram debbatinakunda kattabadindi aa bangalaa. adugaduguna mugdhaparichettugaa vuntundi paalaraatitoe kattabadina aa bangalaa.

 chala rojulugaa aa bangalaani evaruu vadukokapoyina panivaalla chetha nityam shubhraparchabadutuu vuntundi! bangalaa chuttu vunna thotani kalakalalaadinchadamlo thotamaali ematram ashraddha chuupadam ledani telisipotundi thotani chudagaane.

 kaaru allanta dooramlo vundagaane chushadu gest hous wach menya. kaaru lopaliki raavadaaniki siddamgaa getu terichi vunchaadu.

 kaaru tinnagaa lopaliki doosukuvacchi gest hous mundu aagindi.

 wach men kaaru talupu teeyadaaniki parigettuku vachelogane vikee digaadu gest hous, metlameeda nilabadi chuttu parisaraalani, thotanee koddi nimishaalapaatu veekshinchina vikee, "ikkadi nundi kanipinche drushyam chala adbhutamgaa vundi" annadu.

 appatike talupu taalam teesivacchina wach maen "doravari chetha niyamimpabadina iddaru injaneerlu ahoratrulu shraminchi roopakalpana gaavinchina bangalaa idhi. adbhutamgaa vundaka emoutundi? lopaliki randi. chinabaabugaaruu chudandi." vinayamgaa okkogadi tippi chuupasaagaadu.

 godalu paalaraati palakalatho talatalalaadipotunnaayi. gadi moolalaku apurupa kalaakhandaalanadagina paalaraati, kanchuvigraalu alankarinchi vunnayi. athi khareedaina shandiarlu, godalaki ativiluvaina tailavarna chitraalu, bangalaa chuttu pratyeka shraddhatho penchabadina thota.... tandri vuttamaabhiruchiki chakkani nidarsanamgaa ovaipu kanipistunte.....

 aayana hayamlo ganabajana jarige haalu, endaro ativala jeevitaalu chidimiveyabadina sayyamandiram. vikeelo krodhaavesaanni rechagottaayi. streelapatla aayana kaamukataku darpanam padutunnattugaa sayanamandiramloonuu, sangeeta nrutyaalu salipe haaluloonuu, nagna, ardhanagna chitraalu godalni alankarinchi vunnayi. aayana goppa sangeeta priyudani cheppadaanikannattu vividha vaayidyaalu chakkaga musugulu kappukoni vunnayi.

 aa chitraalni teesi neelaku kotti, aa vaayidyaalni dhwamsam chesi, sayyaamandiramlo hamsatulika talpaanni chimpi progulupetty, asalu egest hous nee dinamatelu petti preliste tappa tandri rasika charitraku terapadi tanani needala vennaddam manestundemo anipinchindokka kshanam vikeeki.

 tana picchigaani avi naasanam chesinantamaatraana bhramara tanani pavitrudigaa oppukontunda? tandri taatala heenacharitra needai tanani ventaaddam maanestundaa?

 gest hous loo ekkuvasepu undalenattugaa bayatiki vachesadu vikee.

 thotamaali chakkaga tayaaruchesina poolaguttini vikee chetikandinchi, namaskarinchaadu vinayamgaa. 

 "thankyu" snigdhamgaa navvaadu vikee. poolaguttilooni puvvulni gaadamgaa vasana chusi, "oo! lavli!" annadu murisipotunnattugaa.

 kassepu thotalo tirigi vachi , garden cheyir loo kassepu vishraanti teesukoni tirigi karekkadu vikee.

 appatiki cheekatlu baga musirai

                                 * * *